CELEX: 32005R1531
Language: lv
Date: 2005-09-21 00:00:00
Title: Komisijas Regula (EK) Nr. 1531/2005 (2005. gada 21. septembris), ar ko 2005./2006. tirdzniecības gadam nosaka paredzamo neattīrītas kokvilnas produkcijas daudzumu, kā arī no tā izrietošo mērķa cenas pagaidu samazinājumu

22.9.2005   
            
            
               LV
            
            
               Eiropas Savienības Oficiālais Vēstnesis
            
            
               L 246/11
            
         
      KOMISIJAS REGULA (EK) Nr. 1531/2005
   (2005. gada 21. septembris),
   ar ko 2005./2006. tirdzniecības gadam nosaka paredzamo neattīrītas kokvilnas produkcijas daudzumu, kā arī no tā izrietošo mērķa cenas pagaidu samazinājumu
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Grieķijas Pievienošanās aktu, un jo īpaši tā 4. protokolu par kokvilnu (1),
   ņemot vērā Padomes 2001. gada 22. maija Regulu (EK) Nr. 1051/2001 par atbalstu kokvilnas ražošanai (2), un jo īpaši tās 19. panta 2. punkta pirmo ievilkumu,
   tā kā:
   
               (1)
            
            
               16. panta 1. punkts Komisijas 2001. gada 2. augusta Regulā (EK) Nr. 1591/2001, ar ko nosaka sīki izstrādātus noteikumus kokvilnas atbalsta shēmas piemērošanai (3), paredz, ka līdz attiecīgā tirdzniecības gada 10. septembrim ir jānosaka Regulas (EK) Nr. 1051/2001 14. panta 3. punkta pirmajā daļā minētais paredzamais neattīrītas kokvilnas produkcijas daudzums, kā arī no tā izrietošais mērķa cenas pagaidu samazinājums.
            
         
               (2)
            
            
               Regulas (EK) Nr. 1051/2001 19. panta 2. punkts nosaka, ka paredzamais produkcijas daudzums ir jānosaka, ņemot vērā prognozēto ražu.
            
         
               (3)
            
            
               Saskaņā ar Regulas (EK) Nr. 1051/2001 14. panta 3. punkta pirmo daļu mērķa cenas pagaidu samazinājumu aprēķina atbilstīgi minētās regulas 7. panta noteikumiem, aizstājot faktiski saražoto daudzumu ar paredzamo produkcijas daudzumu, kas palielināts par 15 %.
            
         
               (4)
            
            
               Šajā regulā paredzētie pasākumi ir saskaņā ar Dabisko šķiedru pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   1.   2005./2006. tirdzniecības gadam nosaka šādu paredzamo neattīrītas kokvilnas produkcijas daudzumu:
   
               —
            
            
               1 050 000
            
            
               tonnas Grieķijai,
            
         
               —
            
            
               315 423
            
            
               tonnas Spānijai,
            
         
               —
            
            
               611
            
            
               tonnas Portugālei.
            
         2.   2005./2006. tirdzniecības gadam nosaka šādu mērķa cenas pagaidu samazinājumu:
   
               —
            
            
               34,654
            
            
               EUR/100 kg Grieķijai,
            
         
               —
            
            
               25,299
            
            
               EUR/100 kg Spānijai,
            
         
               —
            
            
               0
            
            
               EUR/100 kg Portugālei.
            
         2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2005. gada 21. septembrī
      
         
            Komisijas vārdā —
         
         
            Komisijas locekle
         
         Mariann FISCHER BOEL
         
      
   
   
      (1)  Protokolā jaunākie grozījumi izdarīti ar Padomes Regulu (EK) Nr. 1050/2001 (OV L 148, 1.6.2001., 1. lpp.).
   
      (2)  OV L 148, 1.6.2001., 3. lpp.
   
      (3)  OV L 210, 3.8.2001., 10. lpp. Regulā grozījumi izdarīti ar Regulu (EK) Nr. 1486/2002 (OV L 223, 20.8.2002., 3. lpp.).